Obrazac Izvješća o savjetovanju s javnošću

|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA ODLUKE O SOCIJALNOJ SKRBI GRADA PULA -POLA**  **Nositelj izrade izvješća: Upravni odjel za društvene djelatnosti i mlade**  **Pula, 23.5.2023.** | |
| **Naziv akta za koji je provedeno savjetovanje s javnošću** | Nacrt prijedloga Odluke o socijalnoj skrbi |
| **Naziv tijela nadležnog za izradu nacrta / provedbu savjetovanja** | Upravni odjel za društvene djelatnosti i mlade |
| **Razlozi za donošenje akta i ciljevi koji se njime žele postići uz sažetak ključnih pitanja** | Osnovni temelj za donošenje ove Odluke je Zakon o socijalnoj skrbi koji je stupio na snagu u veljači 2022. i temeljem kojeg su jedinice lokalne (regionalne) uprave obveznee uskladiti svoje akte s odredbama Zakona te osigurati financijska sredstva za obavljanje djelatnosti |
| **Objava dokumenata za savjetovanje**  **Razdoblje provedbe savjetovanja** | https://www.pula.hr/hr/eusluge/ekonzultacije/zavrsene-ekonzultacije/99/nacrtu-odluke-o-socijalnoj-skrbi/ |
| Internetsko savjetovanje s javnošću provedeno je u razdoblju od 29. ožujka do 29.travnja 2023. godine. |
| **Pregled osnovnih pokazatelja uključenosti savjetovanja s javnošću** | U za to propisanom roku zaprimljen je 1 prijedlog podnesen od strane zainteresirane javnosti s više točaka koje nisu prihvaćene. |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | Prilog 1. Pregled prihvaćenih i neprihvaćenih primjedbi |
| **Ostali oblici savjetovanja s javnošću** | / |
| **Troškovi provedenog savjetovanja** | Provedba javnog savjetovanja nije iziskivala financijske troškove |

**Prilog 1. Pregled prihvaćenih i neprihvaćenih primjedbi**

|  |  |  |  |  |
| --- | --- | --- | --- | --- |
| **Redni broj** | **Sudionik savjetovanja (ime i prezime pojedinca, naziv organizacije)** | **Članak ili drugi dio nacrta na koji se odnosi prijedlog ili mišljenje** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| 1. | MOŽEMO! PULA | Čl.2. | Kao jedan od glavnih ciljeva koji nova Odluka o socijalnoj skrbi mora postići treba biti dostatna informiranost potencijalnih i postojećih korisnika. Naša preporuka je da se na mrežnim stranicama Grada Pula osiguraju lako razumljive informacije o svim pravima i uslugama, postupcima za njihovo priznavanje, rokovima i pravnim lijekovima, kao i da one budu lako dostupne u tiskanom obliku za starije sugrađane koji nemaju dostup računalu i Internet (*prijedlog za dopunu članka 2. nacrta Odluke*). | Na stranicama Grada Pule, Upravni odjel za društvene djelatnosti i mlade, u sekciji Dokumenti i izvješća nalazi se i dosadašnja Odluka o socijalnoj skrbi u kojoj su propisani svi kriteriji i uvjeti za ostvarivanje prava. U sekciji Socijalni program, također su opisno navedena prava propisana Odlukom s područja socijalne skrbi koja se mogu ostvariti , kao i u sekciji Obrasci unutar koje se nalaze obrasci zahtjeva koji se mogu preuzeti . Isti obrasci zahtjeva nalaze se u pisarnici Grada Pule – Pola , a stranke se mogu obratiti u nadležni Odjel u vrijeme određeno za rad sa strankama te osobno , uz pomoć djelatnika podnijeti Zahtjev za sva prava sukladno potrebama. Isto tako, već dugi niz godina putem Mjesnih odbora, građani se također obraćaju za informacije ili pomoć, a članovi i tajnici upućuju ili građane u nadležni Odjel ili Odjel nazove osobu i situacija, upit ili problem preuzima na rješavanje Odjel, na svim razinama. Od 22.11.2022. otvoren je i Centar podrške 521 koji djeluje u Zagrebačkoj 18, s radnim vremenom od ponedjeljka do petka od 8 – 20 sati u koji se građani osobno, telefonski i elektronski obraćaju za pomoć za svaku situaciju , bez obzira na područje u kojem ima problem. Centar podrške 521, koji je kroz ITU ESF otvoren kao nova usluga u zajednici za što je Grad Pula povukao bespovratna EU sredstva, usmjeren je na rješvanje pojedinačnog problema svakoj osobi koja ima upit ili situaciju koju ne može riješiti. Povezan je sa svim pružateljima usluga - ustanovama i udrugama koji pružaju usluge, a uz to uključuje se s drugim sustavima i održava eduakcije i radionice za građane. |
|  |  |  | Kako ostvarivanje socijalnih i ekonomskih prava uvelike ovisi o zaštiti od diskriminacije ugroženih građana te kako je upravo jačanje zabrane diskriminacije temeljem imovnog stanja, odnosno socio-ekonomskog položaja, ključno za smanjenje siromaštva, stoga predlažemo da Grad Pula i ovu činjenicu uzme u obzir pri izradi budućih socijalnih programa (*predlažemo organizaciju edukativnih radionica na ovu važnu temu za sve dionike realizacije socijalnih programa: učitelje, odgojitelje, gradske službenike, ravnatelje ustanova, itd.*). | Grad Pula – Pola kontinuirano komunicira sa svim korisnicima – dječjim vrtićima i osnovnim školama kojima je osnivač, ali i s ostalim pružateljima usluga s područja socijalne skrbi i zdravstva.  Naime, kolegijima i koordinacijama koji se održavaju na tjednim i/ili mjesečnim razinama, kontinuirano se obaviještavaju, informiraju i komuniciraju o svim pravima novinama i mogućnostima s područja socijalne skrbi i zdravstva ravnatelji/ce učitelji/ce i odgojitelji/ce te djelatnici/e stručnih službi – tajnici/e, pedagozi/pedagoginje, psiholozi/psihologinje, ( koji i prikupljaju dokumentaciju za ostvarivanje bilo kojeg prava iz socijalnog programa Grada Pule – članci od 13. do 17. Odluke kojom je propisana i procedura).  Isto se odnosi i na ravnatelje/ice privatnih vrtića kao i ustanove Dnevni centar Veruda - Pula za djecu s teškoćama u razvoju.  O svim pravima iz socijalnog i zdravstvenog programa, nadležni Odjel informira i ustanove-pružatelje usluga ( Zavod za socijalnu skrb, Domove za starije,za oboljele osobe, zdravstvene ustanove svih oblika , udruge i neprofitne organizacije koje upućuju ili s resornim odjelom rješavaju svaku osobu u potrebi, bilo to starija, umirovljena, osoba s invaliditetom, djeca i mladi, teško oboljele osobe kroničnih ili ne kroničnih bolesti....) |
|  |  |  | Dugoročno je potrebno proširiti mreže socijalnih usluga u zajednicama i jačati izvaninstitucionalne oblike socijalnih usluga za sve ugrožene skupine. Npr., u Puli svjedočimo nedovoljnom broju mjesta u domovima za starije, u kojima preko 2.500 naših sugrađanki i sugrađana godinama čeka svoje mjesto, stoga je potrebno hitno širenje kapaciteta doma za starije te jačanje ostalih oblika pomoći za starije (pomoć u kući za starije, njega u kući, psihološka pomoć za starije, osnivanje Centra u zajednici za starije osobe, organiziranje kreativnih i zabavnih aktivnosti…) | U okviru ITU ESF , Operativni program „Učinkoviti ljudski potencijali“, ITU aglomeracija u sastavu potpisnica ITU Sporazuma – Općine Barban, Ližnjan, Marčana, Medulin, Svetvinčnat i gradovi Pula i Vodnjan , prijavili smo ukupno 9 projekata - socijalne usluge u zajednici za sve ranjive skupine, usluge koje su izvnsinsitutcionalnog oblika i koje pomažu građanima da što lakše premoste poteškoće i riješe potrebe, a da ih se što duže drži i kako slijedi:  **PROJEKT 1**.  NAZIV PROJEKTA: Centar podrške 521  LEAD PARTNER: GRAD PULA  PARTNERI NA PROJEKTU: Gradsko društvo Crvenog križa Pula, Društvo osoba s tjelesnim invaliditetom Južne Istre, Društvo distrofičara IŽ  VRIJEDNOST PROJEKTA : **2.563.680,43 kn**  AKTIVNOSTI:  Informiranje, savjetovanje i pomaganje na području UPP   * Psihosocijalne podrška/Radionice * "Peer to peer" savjetovanje * Radionice Međugeneracijske solidarnosti   Centar 521 otvoren je upravo da bi građani imali referentno mjesto gdje se obratiti kako bi riješili svoje situacije, dobili informaciju kako i gdje riješiti svoju potrebu te isto tako centar koji će riješavati njihovu poteškoću za njih.  **PROJEKT 2.**  **NAZIV PROJEKTA**: ZaBoravak  **LEAD PARTNER**: DOM ZA STARIJE „ALFREDO ŠTIGLIĆ“ Pula  **PARTNERI NA PROJEKTU:** GRAD PULA  **VRIJEDNOST PROJEKTA : 1.915.992,39 kn**  **AKTIVNOSTI:**  Projektom „ZaBoravak“ razvija se i širi usluga Dnevnog boravka sa senzornom sobom za starije osobe s demencijom u Domu za starije osobe Alfredo Štiglić Pula (u nastavku:Dom). Ciljane skupine projekta su: starije osobe s naglaskom na oboljele od demencije; članovi obitelji/udomiteljskih obitelji starijih osoba s demencijom; stručnjaci/osobe koji rade s pripadnicima navedenih ciljanih skupina za pružanje i organiziranje izvaninstitucijskih socijalnih usluga u zajednici. Projektom se doprinosi prelasku s institucionalnih socijalnih usluga na usluge zajednice te aktivnom uključivanju ranjivih skupina u zajednicu razvojem i unaprjeđenjem kvalitete izvaninstitucijske skrbi, što predstavlja temeljni preduvjet za osiguravanje socijalne sigurnosti.  Rezultati projekta su: povećan broj korisnika izvaninstitucijskih socijalnih usluga, ojačani kapaciteti stručnjaka te povećana osviještenost o važnosti deinstitucionalizacije i socijalne kohezije, zbog čega je vrijedno ulagati EU sredstva u ovaj projekt. Dodatna vrijednost jest da se opremila senzorna soba i prvenstveno biti na raspolaganju pripadnicima cilj. skupina koji nisu korisnici Doma čime se prevenira njihova institucionalizacija.  **PROJEKT 3.**  **NAZIV PROJEKTA: „Ne budi u pensiru, s nami si na miru“ – pružanje usluge pomoći u kući na području Grada Pule**  **LEAD PARTNER**: GRAD PULA - POLA  **PARTNERI NA PROJEKTU:** Gradsko društvo Crvenog križa Pula  **VRIJEDNOST PROJEKTA : 2.013.001,12 Kn**  **AKTIVNOSTI:**  **Aktivnosti vezane uz podizanje svijesti javnosti o važnosti izvaninstitucijskih socijalnih usluga i prava starijih osoba s naglaskom na pravo na**  **život u zajednici**  **Razvoj i širenje izvaninstitucijskih socijalnih usluga pomoći u kući -** Rad 6 gerontodomaćica koji uključuje organiziranje prehrane korisnika, obavljanje kućanskih poslova(pranje i glačanje rublja, pranje posuđa, promjena posteljine, pospremanje stambenog  prostora), održavanje osobne higijene, nabavku namirnica i kućanskih potrepština, dostavu lijekova, te zadovoljavanje drugih svakodnevnih potreba starijih osoba (razgovor, druženje,  šetnja, kontrola uzimanja lijekova, psihosocijalna podrška). Usluge pomoći u kući koje pružaju gerontodomaćice. Cilj je usluge da ovakvom vrstom pomoći da što duže zadržimo potrebite starije, slabije i nemoćne građane u svom domu, gdje mu je ugodno i voli biti te spriječimo odlazak u ustanovu.  **PROJEKT 4.**  **NAZIV PROJEKTA:** „**Zajedno rastimo sigurnije**“ - Rana podrška i rehabilitacija djeci s razvojnim rizicima i teškoćama u razvoju  **LEAD PARTNER**: DNEVNI CENTAR „ VERUDA – PULA“  **PARTNERI NA PROJEKTU:** GRAD PULA  **VRIJEDNOST PROJEKTA : 1.858.100,69 kn**  **AKTIVNOSTI:**  Projektom "Rana podrška i rehabilitacija djeci s razvojnim rizicima i teškoćama u razvojupridonosi se širenju i unapređenju socijalnih usluga u zajednici za djecu s teškoćama u razvoju i njihove obitelji na području UP Pula (UPP). Ciljane skupine projekta su: djeca s razvoj. teškoćama, članovi njihovih obitelji te stručnjaci koji pružaju soc. usluge navedenim skupinama. Na području UPP-a djeluju svega 2 ustanove koje pružaju izvanistitucionalne usluge rehabilitacije djeci s teškoćama u razvoju, no broj djece u potrebi značajno nadilazi postojeće kapacitete istih. Kao jedina je ustanova u Istarskoj županiji i Urbanom području Pula koja pruža sve usluge za djecu s teškoćama pod jednim krovom. Prema dostupnim podacima, 10% djece rađa se s neurorizikom, što znači da je na UPP u razdoblju 2016.-2019. rođeno 249 djece koja imaju potrebu za ranom intervencijom.  Prema iskustvu prijavitelja, u prosjeku se kod 13% djece uključene u program neurorazv. terapije manifestiraju razvoj. odstupanja, što u konkretnom slučaju iznosi 33 djece. Ukoliko se broj djece s liste čekanja prijavitelja usporedi s trenutnim kapacitetima, evidentna je potreba za njihovim širenjem (na listi čekanja DCRV-a nalazi se 24 djece s UPP koja zbog nedostatka kadra i resursa ne mogu koristiti usluge rane intervencije). Navedeno rezultira progrediranjem razvojnih teškoća djece te psihološkom i financijskom deprivacijom njihovih obitelji, čime se povećava rizik od razvijanja patologija u daljnjem razvoju te u konačnici dovodi do institucionalizacije djece, isključenosti iz lok. zajednice i marginalizacije čitave obitelji. Ovaj dodatni tim stručnjaka će pridonijeti rješavanju navedenih problema uspostavom održivog i interdisciplinarnog sustava rehabilitacije i podrške potrebitoj djeci i njihovim obiteljima u zajednici, jačanjem kapaciteta stručnjaka te podizanjem svijesti javnosti o važnosti uključivanja ranjivih skupina u društvo. Stručni tim ustanove će kroz individualni rad s djecom provoditi ranu intervenciju, psihosocijalnu podršku i pomaganje, a obiteljima će također pružati usluge rane intervencije i savjetovanja kako bi kvalitetnije odgovorili na razvoj. potrebe djeteta.  Za sve usluge osigurana je održivost. |
|  |  |  | Oblike pomoći iznad standarda u sustavu socijalne skrbi koje pruža Grad Pula potrebno je proširiti i dopuniti kako bismo bolje zaštitili naše sugrađane te im pružili viši stupanj socijalne skrbi, stoga predlažemo dopunu oblika pomoći iznad standarda na sljedeći način (*članak 7. nacrta Odluke*):  *10. subvencija u cijeni posebnih programa u programima predškolskog odgoja (npr. sportski program, darovita djeca, engleski jezik, glazbeni programi)*    *11. novčana naknada za plaćanje premije dopunskog zdravstvenog osiguranja korisnicima novčane naknade umirovljenicima*  *12. novčana naknada korisnicima doplatka za pomoć i njegu i korisnicima osobne invalidnine;*  *13. novčana naknada osobama kojima je priznato pravo na status roditelja njegovatelja ili status njegovatelja;*  *14. novčana naknada za osobne potrebe (džeparac) korisnicima doma za starije osobe;*  *15. novčana naknada korisnicima prava na nacionalnu naknadu za starije osobe;*  *16. novčana naknada korisnicima prava na doplatak za djecu;*  *17. uvođenje potpore za potpomognutu oplodnju*  *18. pomoć djeci u mliječnoj hrani;*  *19. pomoć u obiteljskim paketima* | 10. Ne prihvaća se - Grad Pula – Pula omogućio je i osigurao subvencije svakom djetetu po jednakim kriterijima za redoviti predškolski program ( 3, 6 i 10 satni ), a izbor pohađanja posebnih programa dodatno se plaća.  11.Ne prihvaća se – svi korisnici mirovine i korisnici nacionalne naknade za starije osobe koji ostvaruju pravo na pomoć iz Socijalnog programa /Odluke o socijalnoj skrbi Grada Pule imaju dopunsko zdravstveno osiguranje obzirom da ulaze u državni prihodovni cenzus – prihod iskazan po članu obitelji ne prelazi iznos od 331,81 EUR, odnosno za samca 415,42 EURa.  12. Ne prihvaća se – u Odluci o socijalnoj skrbi obuhvaćne su osobe s nižim prihodovnim cenzusom , a među njima su i osobe koje ostvaruju pomoć i njegu i/ili osobnu invalidninu i sukladno kriterijima ostvaruju materijalna prava i usluge propisane Odlukom.  13. Ne prihvaća se - roditelji/njegovatelji koji su nižeg imovinskog stanja obuhvaćeni su na način po podnošenju Zahtjeva za upis u program predškolskog odgoja ostvarju maksimalan broj bodova i subvenciju 100%og iznosa iznosa cijene vrtića ( čl. 13.),sukladno novom Zakonu o socijalnoj skrbi, koji je za razliku od dosadašnjeg Zakona omogućio pohađanje djeteta u programe predškolskih, obrazovnih i ustanova socijalne skrbi kako bi se spriječila socijalna isključenost dijeteta iz društva okoline. Isto tako, mogu ostvariti i ostala prava i usluge propisane Odlukom, obzirom na prihodovni cenzus.  14. Ne prihvaća se – ukoliko udovoljavaju kriterijima Odluke na isti način mogu ostvariti sva prava iz Odluke  15. Broj korisnika prava na nacionalnu naknadu za starije osobe na 30.4.2023. u Gradu Puli ima 30 i uvršteni su u ovo pravo.  U prijedlogu nove Odluke u članku 21. uvršteni su kao kategorija za primanje novčane pomoći umirovljenicima u iznosu kako slijedi:  Samac  – 1,3 osnovice ( osnovica je 70,00 x1,3 = 91,00 EUR), kojem prosječni mjesečni prihod do 2,9 osnovice (203,00 EURa)   * 1,1 osnovicu odnosno 77,00 EURa , kojem prosječni mjesečni prihod iznosi od 2,9 (203,00 EURa ) do 3,9 osnovice ( 273,00 EURa) * 0,9 osnovice ( 63,00 EURa) , kojem prosječni mjesečni prihod iznosi od 3,9 ( 273,00 EURa) do 4,8 osnovice ( 336,00 EURa)   Jedan član obitelji ; korisnik mirovine ili nacionalne naknade za starije osobe   * 1,3 osnovice ( osnovica je 70,00 x1,3 = 91,00 EUR), kojem prosječni mjesečni prihod do 2,6 osnovice (182,00 EURa) * 1,1 osnovicu odnosno 77,00 EURa , kojem prosječni mjesečni prihod iznosi od 2,6 (282,00 EURa ) do 3,4 osnovice ( 238,00 EURa) * 0,9 osnovice ( 63,00 EURa) , kojem prosječni mjesečni prihod iznosi od 3,4 ( 238,00 EURa) do 4 osnovice ( 280,00 EURa)   16. Ne prihvaća se - Prema infomcijama HZMO na 30.4.2023. pravno na doplatak za djecu koristi 1401 osoba, a za 2526  djece sukladno propisanim kriterijima.  Za djecu koja pohađaju ustanove predškolskog odgoja u Gradu Puli , Odlukom o socijalnoj skrbi (čl..13 i 14.) subvencioniramo ućešće u cijeni predškolskog programa od 100, 40 i 20 % za ukupno 568 djece slabog imovinskog i socijalnog stanja u 2023, i to:  U čl.15. i 16. Odluke subvenionira se cijena programa produženog boravka djeci u osnovnim školama u iznosu od 25%.  17. Ne prihvaća se - HZZO pokriva 4 ciklusa inseminacije, 2. prirodna i 4 stimulirana IVF-a. Potpomognuta oplodnja kao mjera ne spada u područje socijalne skrbi. Eventualno, postoji mogućnost donošenja zasebne Odluke.  18. i 19. Ne prihvaća se - Pomoć djeci i obiteljima u hrani i paketima ostvaruje se prema programu Crvenog križa koji financira Grad Pula - Pola te na njega ima pravo svaki korisnik kojeg Grad uputi obzirom na socio-anamnestičke podatke kojima raspolaže pri utvrđivanju prava. |
|  |  |  |  |  |